EDITORYAL 


Labi nga maghiliusa kag 


ang rehimeng US-Marcos ll 


apat labi nga hugpungon ang pumuluyong Pilipino para determinado 

nga batuan ang magapungko nga rehimeng US-Marcos II nga pagatu- 

kuron sa pundasyon sang pagdinaya sa eleksyon, kinawatan nga 
manggad, kag pagpangtorse sa kasaysayan. 


Wala pa man makapungko sa 
poder, labaw nga nahamulag ang 
nagahari nga hubon Marcos-Duterte 
bangud sa grabe nga kaakig sang 
pumuluyong Pilipino sa tiraniya, ko- 
rapsyon kag pagpamigos sa idalom 
sang ila mga dinastiya. Ang malapad 
nga kahublagan anti-Marcos-Duter- 
te sa panahon sang eleksyon dapat 
labing hugot nga hugpungon, pala- 
paron kag pahulagon. 

Maluya kag mahuyang ang paga- 
tukuron nga rehimen ni Marcos Jr. 
nga magapamuno sa tunga sang pag- 
lubha sang krisis sa ekonomya kag 
pangabuhian, nagasingki nga mga 
demanda sang pumuluyo, kag naga- 
baskog nga ribalanay sang mga naga- 
haring paksyon. Bangud diri, pat-ud 
nga labi ini nga magahabyog sa pang- 
pulitika nga pagpamigos gamit ang 


armadong pwersa sang estado. 

Sa sini, dapat pabaskugon ang 
determinasyon sang pumuluyong Pili- 
pino nga manindugan kag magbato 
ano man kabudlay o kadugay ang 
mangin paghimakas sa maabot nga 
inadlaw. Dapat pabaskugon ang ku- 
bay sang nagkalainlain nga sektor, 
labi na sang masang anakbalhas nga 
magaserbi nga pangunahon nga bal- 
warte sa posible mangin mabudlay 
nga paghimakas. 

Magapungko si Marcos Jr. sa 
trono sang Malacañang kag pamunu- 
an ang estado nga neokolonyal sang 
US. Siya ang mangin pangunahon nga 
tagadumala kag tagapangapin sang 
nagaharing sistema kag sang interes 
sang mga imperyalistang bangko kag 
kumpanya sa Pilipinas, sang katu- 
wang sini nga nagaharing sahi nga 


batuan 

mga daku nga burgesya kumprador 
kag mga daku nga agalon nga may- 
duta, kag sang ila mga burukrata-ka- 
pitalista nga ahente. 

Patimaan sang labing pagkagaruk 
sang nagaharing sistema nga malako- 
lonyal kag malapyudal ang nakatala- 
na nga pagpungko sa pinakamataas 
sang reaksyunaryong estado ni 
Marcos Jr., anak sang anay diktador 
nga nagpagusa sa 14-tuig nga pag- 
pandambong, pasismo kag korapsyon 
sang iya amay kag iloy nga si Imelda. 
Katuwang ni Marcos Jr. si Sara Du- 
terte, anak kag tagapadayon sang di- 
nastiya sang tirano nga si Rodrigo 
Duterte. Ang ila hubon, nagatiglawas 
sa pinakapasista kag pinakasakon sa 
mga paksyon sang nagaharing sahi. 

Ang pagbalik sang mga Marcos 
sa poder wala sang pagduda nga ma- 
gadul-ong sang labaw nga pag-antus 
sang pumuluyong Pilipino. Dalayon 
nga igadingot sa banwa ang manggad 
nga gindambong sang mga Marcos 
sadtong panahon sang layi militar, 


nga ginatantya nga nagabalor sang 
510 bilyon. Pagalubuson sang mga 
Marcos ang burukrata-kapitalista nga 
korapsyon sa pagdalidali nga magku- 
ripon sang dugang pa nga manggad 
sa porma sang pagpanuhol kag pag- 
bulsa sang porsyento sa mga proyek- 
to nga pang-imprastruktura sang 
gubyerno. Tuyo sang mga Marcos nga 
padayunon kag palaparon ang paggi- 
nahum sang ila dinastiya. 

Pagauyatan ni Marcos Jr. ang po- 
der samtang naputos sang krisis ang 
nagaharing sistema. Pagkatapos sang 
anum ka tuig nga pagginahum, paga- 
bayaan ni Duterte ang malabukid nga 
utang kag gubyerno nga ginbangkaro- 
te sang korapsyon, sobra nga paggas- 
to sang militar kag pulis, kag pagkal- 
tas sang buhis sa mga kumpanya nga 
dumuluong. Subong pa lang, ginasu- 
gilanonan na ang pagpapanaog sang 
dugang nga mga buhis para pangba- 
yad sa utang nga wala man napangin- 
puslan sang banwa. Ang mga plano 
nga ini labi nga magapabug-at sa pa- 
las-anon sang pumuluyo nga nagaan- 
tus sa pagtimbuok sang presyo sang 
mga balaklon, manubo nga sweldo kag 
kawad-on sang kita. 

Uyat ang gahum, pagapadayunon 
kag pasingkion ni Marcos Jr. ang 
pagpangtorse sa kasaysayan para ta- 
bunan ang mga krimen kag pagpan- 
dambong sang mga Marcos sa idalum 


sang layi militar kag paggwaon nga 
ini isa ka “bulawanon nga panahon” 
sa kasaysayan sang pungsod. Sa 
Septyembre 21, eksakto singkwenta 
anyos halin nga gindeklarar ang layi 
militar, pat-ud nga pagasug-alawon 
sang mga protesta sang linibo nga 
pumuluyo ang plano ni Marcos Jr. 
nga dalayon nga panason sa panum- 
duman sang mga tawo ang tanan nga 
mapait nga handumanan sang pasis- 
tang paghari nga diktador. 

Ang pagginahum ni Marcos Jr. 
ginalauman nga magapadayon sa 
paghari nga tiraniko ni Duterte kag 
magapanumbalik sa pagginahum dik- 
tador sang iya amay. Sa tabon sang 
“paghiliusa”, luyag ni Marcos Jr. nga 
absoluto nga uyatan ang bilog nga 
gubyerno kag panason ang anuman 
nga klase sang pagpamatuk sa iya 
paghari. Luyag man niya nga maglu- 
hod sa iya gahum ang tanan nga oli- 
garko kag mga karibal nga paksyon 
sang nagaharing sahi. Ang Kongreso 
kag ang Senado ginalauman nga ma- 
gapaidalom sa supermayorya nga 
kontrol ni Marcos Jr. kag, pareho sa 
idalom ni Duterte, magaserbi nga ta- 
ga-aprubar lang sang iya mga dikta. 

Magaluntad ang awtoritaryanis- 
mo ni Marcos Jr. sa idalom sang kara- 
tula nga “paghiliusa.” Ang indi “ma- 
kig-isa” pagabansagan nga “indi ma- 
ka-Pilipino” o “kaaway sang estado” 


kag pagatargeton sang pagpamigos 
sang mga pwersa sang estado. Naga- 
baskog na ang red-tagging sang NTF- 
Elcac batuk sa mga nagakwestyon sa 
pagdinaya sa nagligad nga eleksyon 
kag sa mga pwersa nga nagapadum- 
dom sa mga abuso kag korapsyon sa 
idalom sang diktaduryang US-Marcos 
I. Ginapuntirya ang mga demokratiko 
nga organisasyong masa sang nagka- 
lainlain nga basehang sektor, lakip 
man ang mga akademiko, mga asosa- 
syon pangkultura, tawong simbahan, 
abugado kag iban pang kritikal sa na- 
gahana nga pagpungko ni Marcos Jr. 

Mabakod ang determinasyon 
sang Partido nga batuan ang naga- 
hana nga pagginahum ni Marcos Jr., 
agud pangapinan ang interes sang 
pumuluyo kag isulong ang ila paghi- 
makas para sa tunay nga demokra- 
sya kag kahilwayan. Nahibal-an sang 
Partido kon paano ang pagpungko ni 
Marcos Jr. nagatuga sang kundisyon 
pabor sa pagsulong sang rebolusyo- 
naryo nga armadong paghimakas ba- 
ngud ginabuyagyag sini ang garuk 
nga kaidadalman sang nagaharing 
sistema, kag bangud ginaipit ang li- 
gal nga mga pamaagi sang pagpaha- 
yag o pagbato. 

Pareho sang panahon sa idalom 
sang layi militar, indi malingkang ang 
Partido nga pamunuan ang paghima- 
kas batuk sa pasismo kag korapsyon 
sang pagginahum Marcos. Malapad 
ang kubay sang mga pwersa nga ma- 


Kaundan 


ngin kabulig sang Partido sa dalan 
nga ini sang pagbato, gani nagapaka- 
sanyog ini sa paghiliusa sa tanan nga 
positibong pwersa para labing ihamu- 
lag si Marcos Jr. kag puntiryahon 
sang malapad nga aksyong protesta 
kag iban pang porma sang pagkontra. 
Labing magpakalig-on kag maga- 
serbi ang Partido nga pinakamaba- 
kod nga taludtod sang pagbato sa 
rehimeng US-Marcos II. Padayon si- 
ni nga pamunuan kag pabaskugon 
ang Bagong Hukbong Bayan agud 
magserbi nga pangunahon nga 
instrumento sa pagkontra sa naga- 
hari nga pasistang rehimen kag para 
labi pa nga isulong ang demokrati- 
kong rebolusyon sang banwa kag ang 
handum para sa pungsodnon kag ka- 
hilwayan sosyal. [=] 

Pinakamahigko nga eleksyon sa kasaysayan, 
ginsug-alaw sang protesta 


G intawag sang Kontra Daya kag mga demokratikong organisasyon ang 
eleksyon 2022 nga pinakamahigko sa kasaysayan sang pungsod. Siling ni- 
la, tuman kadamo nga aberya sa adlaw sang botohan samtang wala untat ang 
pagpalapnag sang disimpormasyon sa panahon sang kampanya. 


Sa inisyal nga listahan sang 
Kontra Daya, halos 1.1 milyong boto 
ang wala sang pulos bangud sa aber- 
ya sang 2,000 vote counting machine 
(VCM) o makina nga nagaisip sang 
boto. Magamo kag madamo ang wala 
nakaboto bangud sa kadugay sang 
paghulat. Madamo sa mga botante 
ang napilitan na lang nga bayaan ang 
ila balota sa mga upisyal sa eleksyon. 
Bangud sa aberya, nanawagan ang 
mga botante sa Commission on 
Elections (Comelec) nga palawigon 
ang oras sang botohan, pero ginbali- 
baran ini sang institusyon. 

Sa kabilugan, nagbaton ang mga 
grupo nga nagamonitor sa eleksyon 
pareho sang Kontra Daya kag Vote 
Report PH sang 4,00-9,500 report 
sang anomalya kag problema sang 
eleksyon. Halos 3,000 na sa mga ini 
ang ila nakumpirma. Sa ila naidoku- 
mento, 2, 683 (52.396) mga palyado 
nga makina sa pagboto, madason 
ang pangampanya sa adlaw sang 
eleksyon (14% kag kapalpakan sa 
proseso sang eleksyon (11.296). 

Ginakabalak-an sang mga grupo 
ang nangin polisiya kon sa diin gina- 
pabilin sang Comelec sa mga botan- 
te ang ila mga balota, ginatugyan sa 
iban ang pagpasulod sang mga ini sa 
makina kag ginapapauli nga wala 
sang resibo bangud sa madugay nga 
pag-ilis sa mga palyado nga makina. 
Siling nila, dapat may imbestigasyon 
sa sistema nga ini. Pinakamadamo 
ang nagpalyar nga VCM sa eleksyon 
nga ini kumparar sa mga awtomatiko 
nga piniliay sang 2010 kag 2016. 
Suno sa isa ka propesor sang statis- 
tics, “ang solo nga paagi para mabe- 
ripika (ang natabo nga pag-isip sang 
boto) amo ang pamaagi nga manwal 
nga pag-isip sang mga boto.” 

Luwas diri, madamo man nga 
naidokumento nga isipay sang boto 

kag presensya sang militar kag pulis 
sa lugar sang botohan. Mas madamo 
pa nga kaso sang intimidasyon kag 
kalakasan, labi na sa kaumhan, ang 
wala maidokumento sang grupo. 

Siling ni Prof. Danny Arao, kum- 
benor sang Kontra Daya, “Ang kong- 
klusyon sa eleksyon simple lang, ini 
ang pinakamalala. Ini ang pinakaga- 
ruk. Kag ini ang pinakawalay huya 
nga pagdinaya.” 

Luwas sa dinayaay, daku man 
ang gintungdan nga papel sang sis- 
tematiko nga disimpormasyon, 
anunsyo sang mga pulitiko kag algo- 
ritmo sa social media. 

Bilang sabat sa mahigko nga 
eleksyon nga nagpadaug sa tandem 
Marcos-Duterte, sarisari nga pag- 
hulag ang gintigayon sang pumulu- 
yo. Sa Mayo 10, linibo, kadam-an 
pamatan-on, ang nagkadto sa upisi- 
na sang Comelec agud pakamalau- 
ton ang kapalpakan sang ahensya sa 
nagtaliwan nga eleksyon. Gintukod 
nila ang Kampuhan Kontra Daya sa 
Liwasang Bonifacio tubtob Mayo 13 
kon sa diin gintigayon ang ululupod 
nga mga diskusyon kag kultural nga 
palaguwaon. Panawagan nila sa ila 
mga kapareho “kakampink” (pana- 
wag sa mga tagasuporta sang tan- 
dem Leni-Kiko) nga indi mangluya 
kag padayunon ang 
pagbato. Daku man 
ang ginreport nga 
paghulag sa Naga City 
kag Himamaylan City 
sang Mayo 10. 

Nagmartsa ang 
4,000 katawo sang 
Mayo 13 padulong sa 
Philippine Internatio- 3 
nal Convention Center 
(PICC) sa Pasay City 
kon sa diin ginahimo 
sadto ang una nga ad- 


law sang upisyal nga pag-isip sang 
Comelec. Nangin kulminasyon ang 
martsa sang 3-adlaw nga kampu- 
han. Antes ang martsa, naglunsar 
sang pagpangadi ang mga tawong 
simbahan kag relihiyoso nga grupo 
malapit sa PICC para ipanawagan 
ang pagpangapin sa demokrasya. 
Pagka-gab-i, nagtipon ang mga 
tagasuporta sang tandem Leni-Kiko 
sa Ateneo de Manila sa Quezon City 
sa isa ka programa sang “pagpasa- 
lamat”. Sa programa nga ini gin-a- 
nunsyo ni Leni Robredo ang pagtu- 
kod sang Angat Buhay NGO, nga si- 
ling niya nga mangin “pinakamala- 
pad nga volunteer network sa 
bug-os nga pungsod.” Samtang, 
nagpangako siya nga “pagalanta- 
won” ang mga kaso sang iregulari- 
dad sa eleksyon, pero sa pareho nga 
panahon, ginhambal niya nga “kina- 
hanglan nga batunon nga wala na- 
gasanto” sa iya ang resulta. 
Maluwas pa sa mga protesta sa 
Metro Manila, ginpamunuan man 
sang pamatan-on ang mga protesta 
sa mga syudad sang Baguio, Naga, 
Iloilo, Bacolod, Cebu, Davao kag 
mga prubinsya sang Isabela, Nueva 
Vizcaya, Nueva Ecija, Tarlac, Bu- 
lacan, Pampanga, Zambales, Bala- 
nga kag Mariveles sa Bataan, Bata- 
ngas, Quezon, Laguna, Aklan, Leyte, 
Negros Oriental kag Zamboanga. Sa 
luwas sang pungsod, nagprotesta 
ang pamatan-on nga Pilipino sa 
Boston kag New York City sa US. Œ 


Paghabok sang mga dinastiya 
sa bag-o nga gubyerno 


Paskatapos sang reaksyunaryong eleksyon sang Mayo 9, 
nadugangan ang numero sang mga dinastiya kag magka- 
pamilya nga nakakuha sang pwesto halin sa lebel prubinsyal 
tubtob pungsodnon. Indi ini katingalahan bangud mayorya 
sang mga kandidato nga nagaaway-away naghalin sa magkari- 
bal nga dinastiya. Madamo sa mga “nagdaog” nagdampig sa 
tandem Marcos-Duterte, o indi gani nagpakuno-kuno nga 


Halin sa pinakamataas, pinaka- 
madamo ang pamilya sang mga 
Marcos-Romualdez. Halin kay Ferdi- 
nand Jr. bilang pinakamataas nga 
upisyal sa pungsod, pito pa sa ila 
mga pamilya ang magapungko sa 
pwesto sa masunod nga mga tuig. 
Ang mga ini amo sanday Sandro 
Marcos, anak ni Marcos Jr., repre- 
sentante sang una nga distrito sang 
Ilocos Norte: Matthew Marcos Ma- 
notoc, anak ni Imee Marcos, guber- 
nador sang Ilocos Norte, kag Cecilia 
Araneta Marcos bilang bise-guber- 
nador. Dugang sila kay Imee Marcos 
nga nagapungko nga senador. 

Tatlo ka Romualdez ang nagda- 
og sa Leyte, lakip si Martin Romual- 
dez bilang kongresista, iya nga asa- 
wa bilang representante sang Ti- 
ngog Partylist kag pakaisa si Alfred 
bilang meyor sang Tacloban City. 
Subong pa lang, matunog na nga 
magapungko bilang Speaker of the 
House si Martin Romualdez. 

Samtang, tatlo ka anak ni Rodri- 
go Duterte nabenepisyuhan sang 
pwesto--si Sara bilang bise-presi- 
dente, kag ang duha niya ka utod bi- 
lang meyor kag representante sang 
una nga distrito sang Davao City. 

Sa Senado, anom sa 24 nga 
pwesto nakuha sang mga pulitiko 
halin sa tatlo ka “matambok” nga di- 
nastiya. Lakip sa ila ang mag-iloy 
nga sanday Cynthia kag Mark Villar 
halin sa isa sa pinakaginpaboran nga 
pamilya sang burukrata-kapitalista 
sa idalom sang rehimeng Duterte. 

Maluwas sa ila, dungan nga ma- 
gapungko nga senador ang mag-u- 
tod nga sanday Alan Peter kag Pia 

Cayetano. Nakasulod man ang mag- 
utod nga JV Ejercito kag Jinggoy 
Estrada, pareho anak ni Joseph 
Estrada. 


Paghugakom sang pusisyon sa lo- 
kal nga pulitika 

Halin sa Luzon tubtob sa Minda- 
nao, naghabok ang daan nga mga di- 
nastiya nga dinekada nga nagaha- 
ri-harian sa tagsa nila ka sakop. 

Sa Maguindanao, padayon nga 
nagahari ang mga Ampatuan, sa pi- 
hak sang husga sa ila nga nagapa- 
muno nga si Datu Andal Ampatuan, 
Sr., upod ang iya mga utod, sa kaso 
sang pagmasaker sa 58 ka tawo, kon 
sa diin 32 mamahayag, sa banwa 
sang Shariff Aguak sang Nobyembre 
2009. Sa 39 nga may apelyido nga 
Ampatuan nga nagpadalagan, 29 
ang “nagdaog.” Anom bilang meyor, 
lima bilang bise-meyor kag 18 bilang 
mga konsehal sa mga banwa nga gi- 
natawag “Imperyo sang mga Ampa- 
tuan.” 

Sa Metro Manila, mga pamilyar 
nga itsura kag apelyido ang nabu- 
tang sa pusisyon. Sa 16 nga syudad 
kag isa ka munisipyo diri, walo sa 
mga alkalde halin sa kilala nga di- 
nastiya sa pulitika. 

Sa Masbate, lima ka myembro 
sang pamilya Kho ang nakakuha 
sang tanan nga mataas nga pusisyon 
(gubernador, bise-gubernador kag 
reperesentante sang tatlo ka distri- 
to.) 

Sa Camarines Sur, ang mga Vil- 
lafuerte nga may tatlo ka pwesto 
ang naghari. Sa Albay, naghabok ang 
mga Rosal (2 pwesto) kag Salceda (5 


pwesto). Sa Catanduanes, tatlo ka 
mag-ulutod nga Chua ang nagdaog 
bilang gubernador, bise-gubernador 
kag meyor. Mag-asawa nga Hamor 
ang nagdaog nga meyor kag bise sa 
Sorsogon City. Duha ka Escudero 
sang Sorsogon, si Chiz bilang sena- 
dor kag utod niya nga si Dette bilang 
kongresista ang dungan nga maga- 
pungko sa gubyerno. 

Sa Cavite, nangibabaw ang mga 
pamilya Barzaga, Remulla kag Revil- 
la. Nagapungko sa Senado si Ramon 
“Bong” Revilla. Sa Ilocos Sur, labi 
pa nga napahugot sang pamilya 
Singson ang uyat sa poder. Apat sa 
ila nga pamilya ang magapungko bi- 
lang gubernador, bise-gubernador 
kag representante sang duha ka 
distrito sang prubinsya. Sa Abra, 
naghabok ang tandem sang mag-a- 
may nga Dominic Valera kag Joy 
Bernos bilang gubernador kag bise- 
gubernador. Ang pamilya nga mga 
Bernos nakakuha sang tatlo pa nga 
pusisyon. Sa Apayao, nagapabilin 
ang paghari sang pamilya Bulut 
pagkatapos nila nga makuha ang 
apat ka pwesto. Sa Lanao del Sur, 
tatlo ka mataas nga pwesto ang na- 
kuha sang pamilya Alonto-Adiong. 
Sa isla sang Camiguin, nagapabilin 
nga monopolyo sang pamilya Romu- 
aldo ang lokal nga pulitika pagkata- 
pos apat sa pinakamataas nga 
pwesto sa lokal nga gubyerno ang ila 
nga nakuripon. 

Sa lista sang 2019, nagalab-ot 
sa 163 pamilya sa pulitika ang naka- 
pungko sa pwesto. Subong nga 
2022, indi malayo nga mas madamo 
ang mga dinastiya. [26] 

Fleksyong party list, dominado sang mga nagaharing sahi 


We madayon ang proklamasyon sang Commission on Elections (Comelec) 
sa nagdaug sa sistemang party list nga natalana sang Mayo 19 bangud sa 
pagahiwaton pa nga espesyal nga eleksyon sa Lanao del Sur. Pero, base sa mga 
indi upisyal kag parsyal nga mga listahan sang mga boto, maathag nga halos lu- 
bos nga gin-agaw sang nagaharing sahi ang bisan pakunswelo nga espasyo nga 
natalana para sa partido sang pumuluyo nga “marginalized” o wala sang gahum. 


Dominado ang eleksyong party 
list sang ACT-CI, 1-Rider, Tingog, 
4Ps, Ako Bicol, Sagip, CIBAC, mga 
grupo nga Tutok to Win, Duterte 
Youth kag Agimat—lunsay mga alya- 
do nga partido nanday Ferdinand 
Marcos Jr. kag Sara Duterte. 

Ang mga ini indi matuod nga na- 
gatiglawas sa mga sektor nga ara sa 
manubo nga bahin sang katilingban. 
Sa pagkamatuod, ang mga ini gina- 
padalagan o indi gani may angut sa 
mga burgesya kumprador, burukrata 
kapitalista, agalon nga mayduta, pu- 
lis kag militar agud mapabaskog ang 
uyat sa reaksyunaryong pulitika. Indi 
magnubo sa anum ka party list nga 
tiglawas halin sa dinastiya ang nata- 
lana nga magpungko sa kongreso. 

Samtang, halin sa subong nga pito 
nga tiglawas, tatlo na lang halin sa 
progresibong bloke nga Makabayan 
ang makapungko sa ika-19 nga Kong- 
reso. Ang mga ini may mga tiglawas sa 
Kabataan PartyList (KPL), Gabriela 
Women’s Party kag ACT Teachers 
Partylist. Luwas sa KPL nga nakakuha 


sang halos doble nga boto kumparar sa 
nakuha sini sang 2019, tanan nga mga 
partido sang Makabayan nag-angkon 
sang paggamay sang mga boto. Ang 
Anakpawis Partylist indi na pwede 
magpadalagan sa masunod nga elek- 
syon dulot sang duha ka beses na ini 
nga wala makapungko sa Kongreso. 
Antes kag sa adlaw mismo sang 
botohan, ginpalapnag sang mga ope- 
ratiba sang NTF-Elcac ang peke nga 
resolusyon sang Comelec nga naga- 
siling diskwalipikado sa eleksyon ang 
mga partido sang Makabayan, san- 
day Neri Colmenares kag Elmer La- 
bog, kag bisan ang mga kandidato 
sang Tropang Angat kag 1Samba- 
yan. Antes sini, sustenido kag lapna- 
gon ang pagpang-redtag kag pagpa- 
namad sang ahensya sa mga progre- 
sibong kandidato. Sa pihak sini, na- 
kakuha gihapon si Colmenares sang 
sobra anum ka milyon nga boto, mas 
mataas kumparar sa 4.66 milyong 
boto nga nakuha niya sang 2019. 
Wala man ginpalusot ang mga 
partido nga Akbayan kag Magdalo 


Suldado nga protektor sang mapangsamad nga pagtroso 
sa Sultan Kudarat, gin-ambus sang BHB 


GIN-AMBUS sang Bagong Hukbong Bayan (BHB)-Sultan Kudarat ang na- 
gabyahe nga mga suldado sang 57th IB nga nagasakay sa isa ka siksbay sa 
Purok Dulangan Km 18, Barangay Salangsang, Lebak sang Mayo 14. Ang 
amo nga yunit militar protektor sang mapangsamad nga pagpangtroso 


sang D.M. Consunji Inc. 


Tatlo ka suldado ang gilayon 
nga napatay sa armadong aksyon 
samtang apat ang napilasan. Ginka- 
lipay sang masang Lumad nga Dula- 
ngan-Manobo kag Moro ang madi- 
nalag-on nga pagsilut sa 57th IB. 
Madugay na nga ginareklamo sang 
mga residente nga Lumad ang pag- 
pamahug, pagpang-ipit kag pwersa- 

han nga pagpasurender sa ila sang 
militar. 

Sa Surigao del Sur, isa ka suldado 
sang 3rd Special Forces Battalion ang 
napatay sa operasyong isnayp sang 
mga Pulang hangaway sang Mayo 3 
sa Diatagon, Lianga. Nagahimo sang 
operasyong kombat ang amo nga yu- 
nit sang palukpan ini sang BHB. 


nga nakadikit sa Liberal Party kag 
kampo ni Leni Robredo. 

Samtang, ginproklamar na ang 
12 nga nagdaug nga senador sang 
Mayo 19. Ang mga ini: Robin Padilla 
nga nakakuha sang pinakadamo nga 
boto, masunod sanday Loren Legar- 
da, Raffy Tulfo, Sherwin Gatchalian, 
Francis Escudero, Mark Villar, Alan 
Peter Cayetano, Juan Miguel Zubiri, 
Joel Villanueva, JV Ejercito, Risa 
Hontiveros kag Jose “Jinggoy” 
Estrada. Luwas kay Hontiveros, ta- 
nan nga nagdaug nga nagsuporta sa 
tandem Marcos-Duterte. as] 

Pagkuha sang ban sa open-pit mi- 
ning sa South Cotabato, ginkasti- 
go. Tatlo ka libo ang nagprotesta sa 
South Cotabato sang Mayo 19 sa 
pagkuha sang Sangguniang Panla- 
lawigan sa 12-tuig nga pagdumili 
sa mapanamad nga open-pit nga 
pagmina sa prubinsya. Tulod ang 
pagkuha sang ban sang rehimeng 
Duterte kag Sagittarius Mining Inc. 
para padayunon ang S6-bilyong 
proyekto nga Tampakan Copper- 
Gold Mine. Para sa mga residente, 
grupo nga makakapalibutan kag 
simbahan, indi matumbasan sang 
kuno pagakitaon sang mga tuman- 
dok indi lang ang kahalitan nga 
igadulot sini sa naturalisa kundi la- 
kip ang pagkaguba sa kultura sang 
mga B'laan kag Manobo sa erya. 


Marcos Layas!, singgit sang mga 
Pinoy sa Melbourne. Ginsug-alaw 
sang protesta sang mga aktibista 
kag “kakampink” sang May 16 si 
Ferdinand Marcos Jr. pagkatapos 
matukiban nga likum nga nagaba- 
kasyon sa Victoria One Building sa 
Melbourne, Australia. Siling nila, 
“indi pwede diri ang wala nagaba- 
yad sang buhis!” Ginpakamalaut 
nila ang pagpanumbalik sang mga 
Marcos sa poder kag ginsiling nga 
indi “welcome” ang pamilya sang 
diktador sa Australia. 


Kon paano ginadula sang AFP ang demokrasya 


G inreport halin sa nagkalainlain nga bahin sang pungsod sa panahon sang 
natapos nga eleksyon ang hayagan nga pagkampanya sang mga tinawo 
sang Armed Forces of the Philippines (AFP) para kay Ferdinand Marcos Jr. bi- 
lang presidente. Ginakakunyagan gid sang mga heneral sang AFP ang pagbalik 
sang pamilya Marcos nga sang nagligad naghatag sa ila sang malapad nga ga- 
hum kag lisensya nga makapang-abuso nga wala sang salabton. 


Kon tuman ka busog ang AFP sa 
idalom sang tiraniya ni Duterte, gi- 
nalauman nga labi pa sila nga mabu- 
sog sa tuman nga gahum sa mang- 
gad sang banwa kag pulitika sang 
pungsod nga igahatag sang manok 
nila nga si Marcos Jr. 


Busog sa pondo kag pusisyon 

Haligi sang layi militar ni Marcos 
Sr. ang AFP, lakip ang ginapamunu- 
an sini nga Philippine Constabulary 
(PC o pulis). Sa mandu ni Marcos 
Sr., may gahum sila nga mang-ares- 
to kag magdetiner sa sin-o man nga 
nagalabag sa gubyerno o indi gani 
ginadudahan nga subersibo. 

Para ipabilin bilang malig-on nga 
pundasyon sang iya nga paghari, 
ginpahabok ni Marcos Sr. ang kusog- 
tinawo sang militar halin 60,000 
sang 1972 pakadto 250,000 sa sulod 
lang sang tatlo ka tuig. Ginbusog 
man sila sang pondo sang diktador 
halin P880 milyon sang 1972 pakad- 
to P4 bilyon sang 1976. Sa mga 
pungsod sa Southeast Asia, pinaka- 
daku sang 1971 tubtob 1980 ang 
gasto militar sang diktadurya nga 
Marcos bisan pa ang Pilipinas ang 
may pinakamanubo nga porsyento 
sang pagdaku sang gross national 
product sa amo nga panahon. 

Napatalsik man si Marcos Sr., 
namentenar sang militar ang gahum 
sa masunod nga mga rehimen. Indi 
magnubo sa 15 mga heneral ni 
Marcos ang ginpili sang gubyerno ni 
Corazon Aquino. Sang mangin presi- 
dente ang sadto hepe sang PC nga si 
Gen. Fidel V. Ramos, ginhimo niya 
nga layi ang pagpondo sang binilyong 
piso para sa “modernisasyon” sang 
AFP. Ginpalapad ang sakop sini sa 
idalom sang rehimeng Aquino II kag 
ginatantya nga pagapondohan sang 
masobra 540 bilyon tubtob 2028. 

Umpisa tubtob subong, nangin 
bulugasan sang mga heneral ang hi- 
gante nga pondo. Subong nga tuig, 
ang gintingob nga badyet para sa mili- 
tar kag pulis masobra P470 bilyon, nga 
9.4% sang pungsodnon nga badyet kag 
mas mataas kumparar sa badyet para 
sa pangpubliko nga ikaayong lawas. 
Mas madamo ang mga suldado sangsa 
mga mamumugon sa ikaayong lawas. 

Sa panahon sang layi militar, 
nangin makagagahum ang AFP sa 
pagpadalagan sang gubyerno. Lam- 
pas sa pangunahon nga katungda- 
nan sini nga amligan ang soberanya 
sang pungsod, ang mga upisyal sang 
AFP nangin mga tagadumala sang 
mga industriya nga kaangut sa mili- 
tar kag mga pangpubliko nga korpo- 
rasyon, kag lakip ang mga tiglawas 
sa relasyon pangluwas. 

Baliskad sa prinsipyo sang pagpa- 
ngibabaw sang pagpamuno nga sibil- 
yan, amat-amat nga gindula sang mga 
heneral ang demokrasya kag nagha- 
bok sila sa gubyerno sa paglipas sang 
mga dekada. Impluwensyado nila ang 
yabi nga mga desisyon kag polisiya 
sang gubyerno, nagauyat sang sensi- 
tibo nga mga pwesto sa burukrasya, 
kag nagaareglo sang mga pagsaylo 
sang gahum sang mga rehimen. 


Ang paborito nga mga heneral 

Sa pagmonopolyo sa gahum, 
nagsalig lang si Marcos Sr., sa iya 
sirkulo sang mga heneral halin Ilocos 
lakip sanday Gen. Fabian Ver kag 
General Ramos. Kada nagasunod nga 
presidente nagasagod sang tagsa ka 
ginapaburan nga hubon sang mga 
heneral nga may malapad nga implu- 
wensya bisan retirado na. Sa pana- 
hon ni Rodrigo Duterte, nag-uyat 
sang pinakadaku nga gahum ang mi- 
litar kag pulis. Sang 2017, hayagan 
nga nagdeklarar si Duterte nga mag- 


SSusria nG piin 
talana siya sa kabinete sang mga 
sadto upisyal para “kumpletuhon 
ang junta” kag “mangin tagaduma- 
la” sang gubyerno para wala sang 
rason para siya ikudeta. Ang mga 
heneral nga ini ang nagapadalagan 
sang gubyerno ni Duterte sa ngalan 
sang National Task Force-Elcac. 

Pareho ni Marcos Sr., gintadtad 
ni Duterte sang mga upisyal sang 
militar kag pulis ang iya nga gubyer- 
no. Naglab-ot sa masobra 70 sa ila 
ang ginpauyat sa mga pungsodnon 
nga ahensya, maluwas pa sa ginatos 
nga sadto mga suldado kag pulis nga 
gintalana sa mga ahensya sa mga 
rehiyon kag prubinsya, o nasulod sa 
lokal nga mga gubyerno. Samtang, 
ang ginatawag nga mga Davao Ge- 
nerals ginpwesto man sa mga yabi 
nga pusisyon sa nagkalainlain nga 
bahin sang pungsod. 

Ang rehimen Duterte ang pinaka- 
militarisado sa kasaysayan sang 
pungsod. Gindaog sini ang gubyerno 
ni Marcos Sr. sang panahon sang dik- 
tadurya, nga bisan paano nagmenti- 
nar sang mga sibilyan nga upisyal nga 
may santo nga bakgrawn kag kaha- 
nasan sa patag sang edukasyon, tra- 
baho, agrikultura, kag iban pa. 

Sang panahon ni Marcos Sr., o 
ni Duterte subong, ang pagsagod ni- 
la sang paborito nga mga heneral 
nagadulot sang pagpaksyon sang 
mga heneral nga nag-ambisyon man 
nga mag-uyat sang gahum. Nagada- 
lum man ang disgusto sa kubay sang 
manubo nga ranggo sang mga upi- 
syal, kag sang nagatuhaw nga mga 
elemento nga makibanwahanon kag 
demokratiko. [Abi 

nga pangbata nga 
ang ginhukhok sang estado halin sa buhis sa pag- nagaunod sang mga S5 
import sang langis halin Septyembre 2019 tubtob estorya bahin sa layi 
militar nga gin-red-tag 
sang NTF-Elcac kag 
National Intelligence 
panahon. Coordinating Agency 
bangud kuno ginahimo 
nga “radikal” ang mga 
bata. 

Remitans sang mga migrante nga 
mamumugon, ginahimo nga negosyo 


M adugay na nga napamatud-an kon paano nga nakasandig sang husto 
ang lokal nga ekonomya sa pondo nga naghalin sa mga remitans sang 
mga migrante nga mamumugon. Nagtingkad ini sa panahon sang pandemya, 
kon sa diin ang ginapadala nila nga kwarta sa mga pamilya nila sa Pilipinas ang 
nagpiyanpiyan sa minilyon nga nawad-an sang trabaho kag sang ginakitaan. 


Sang 2020,  naglab-ot sa 
529.903 bilyon (P1.49 trilyon) ang 
nagsulod nga remitans sa pungsod 
-mas daku kumparar sa iban nga gi- 
nakuhaan sang dumuluong nga kapi- 
tal pareho sang dumuluong nga pa- 
muhunan nga kapital, rebenyu halin 
sa turismo kag mga call center. Halin 
2000, ang remitans ang nagabug-os 
sa mas o menos 10% sang gross do- 
mestic product sang Pilipinas. 

Nabuhinan lang sang 0.8% ang 
kabilugan nga remitans nga ginapa- 
dala sang mga migranteng Pilipino sa 
kasagsagan sang pandemya sang 
2020. Ini bisan masobra 600,000 ang 
nadula nga trabaho kag minilyon pa 
nga Pilipino ang temporaryo nga na- 
dulaan sang trabaho dulot sang mga 
restriksyon. Para sige-sige nga maka- 
padala, labi nga ginpahugot ang paha 
ang ila ginhimo. Sa US, ginatantya la- 
kip ang ayuda nga ginapanagtag sa ila 
sang gubyerno ginapadala nila sa Pili- 
pinas. Sang 2021, nagrehistro padu- 
long sa P34 bilyon ang kabilugan nga 
nagsulod nga remitans sa pungsod. 


Kaltas sa remitans 

Todo-todo na gani ang mga sak- 
ripisyo, dugang nga paantus pa sa 
mga migrante nga Pilipino ang tuman 
kataas nga “remitance cost” o kaltas 
sang mga bangko kag institusyon 
nga ginaagyan song ila remitans. La- 
kip sa pinakadaku ang ginakuripon 
nga ganansya amo ang mga bangko 
nga Amerikano kon sa diin nagaagi 
ang 40% sang mga remitans. 

Sa report sang Asian Develop- 
ment Bank sang Pebrero, naglab-ot 
sa 8.8% o 517.6 (P915.20) sa baylu- 
hanay nga 51-P52 ang abereyds nga 
ginakaltas sang mga kumpanya sang 
money transfer sa kada $200 
(P10,400 nga ginapadala sang mga 

migrante nga Pilipino. 

Mas mataas ini kumparar sa 
pangkalibutanon nga abereyds nga 
6.4% kag 5.9% sa mga rehiyon sang 
Asia-Pacific. Abereyds nga 5300-5500 
kada bulan o masobra katunga sa ila 
nga sweldo ang ginapadala sang ma- 
yorya sang mga migranteng Pilipino. 

Samtang, nagalab-ot sa 10% o 
masobra pa ang ginakaltas sang mga 
bangko pareho sa ila nga mga serbi- 
syo pinansyal (pareho sa pisikal nga 
bangko kag mobile banking gamit 
ang internet). Luwas pa diri ang mga 
“nakatago nga balayran” nga arbit- 
raryo nga ginapapanaog sang mga 
bangko kag institusyon. Isa diri ang 
ginasukot kon nagabag-o ang foreign 
exchange rate (o tantos sang baylu- 
hanay sang kwarta) nga nakasandig 
sa ispekulasyon sa merkado. 

Mayorya sa mga remitans (7096 
sa pangkalibutanon nga sakop) cash- 
to-cash kon sa diin ginadeposito sa 
ibang pungsod kag ginakuha sa bang- 
ko sa porma nga cash sa lokal nga 
kwarta. Pinakamanubo ang numero 
sang nagagamit sang “mobile money” 
o pagpadala sang remitans gamit ang 
selpon pareho sang GCash bangud sa 
limitado nga imprastruktura kag ihi- 
balo. Ini bisan pa ang amo nga pa- 
maagi ang may pinakamanubo nga 
sukot kada transaksyon. 

Sa minimum, naglab-ot sa 52.56 
bilyon (P135.2 bilyon) ang nakuripon 
sang mga bangko kag institusyon sa 
kasagsagan sang pandemya sang 
2020. Mas daku ini sa P100 bilyon 
nga ginpang-ayuda sang rehimeng 
Duterte sa tuig man nga ina. 


Remitans bilang negosyo 

Lakip sa kumpanya nga nagakita 
sa remitans sang mga migrante nga 
mamumugon ang mga kumpanya nga 


Amerikano nga Western Union kag 
MoneyGram. Sa Pilipinas, numero 
uno nga palaagyan sang remitans 
ang Philippine National Bank nga gi- 
napanag-iyahan ni Lucio Tan kag 
Banco de Oro sang pamilya Sy. 

Sang 2017, nagsakay ang rehi- 
meng Duterte sa pagnegosyo sa re- 
mitans sang gintukod sini ang Over- 
seas Filipino Bank (OFBank) paagi sa 
Executive Order 44. Ginbansagan ini 
nga “bankpira” kag “bag-o nga raket 
sang estado” sang grupong Migrante 
International bangud siling nila “pa- 
gasuyupon” sini ang mga remitans 
sang mga migrante. Maluwas sa 
pagpadala sang remitans sa mga pa- 
milya, nagtanyag ini nga mangin pa- 
laagyan sang mga balayran sa esta- 
do pareho sang Social Service 
System, OWWA, PhilHealth, Pag- 
ibig kag iban pa kabaylo sang sukot 
kada transaksyon. 

Labaw diri, ginpamatukan sang 
mga migrante ang OFBank bangud 
ginapabaskog sini ang polisiya nga 
pangluwas sang kusog-pangabudlay 
sang mga mamumugon nga Pilipino. 
Siling nila, wala sini ginasabat ang 
ugat sang pwersahan nga migra- 
syon. “Ang nagapanguna nga katu- 
yuan sini amo nga patanlason kag 
pahugton ang sistema sang paghut- 
hot sang kita halin sa ginpangabud- 
layan nga sweldo sang mga migran- 
teng Pilipino,” suno sa grupo. AS 

Ang ulipon nga kahimtangan sang mga mamu- 


mugon sa operasyon onay 


W sang latid nga oras sang pagtrabaho, tuman 
nga kapoy ang lawas kag wala sang pahuway sa 


trabaho nga nagalab-ot sa 24 oras. Amo sini ang pagla- 
ragway sang mga mamumugon sa mga daku nga barko sa 
General Santos City nga kabahin sang operasyong purse 


seiner o onay. 
Ang onay operasyon sang ko- 


mersyal nga pagpangisda nga naga- 
gamit sang dalagku nga lambat sa 
paghulik sang mga isda kag nagala- 
yag sa mga malayo nga kadagatan 
sang masobra tunga sa tuig. 

Pinakadaku nga prodyuser sang 
tuna ang mga onay. Sang 2020, nag- 
lab-ot sa 152,867 metriko tonelada 
(MT) ang nahulik sini ukon 60% sang 
kabilugan nga 254,779.32 MT tuna 
nga nagdungka sa syudad. Ang 
44.5% sang kabilugan nga dakup 
sang onay pangunahon sa Moro Gulf, 
Sarangani Bay kag Sulu Sea samtang 
55.5% halin sa lawod, partikular sa 
Western kag South Pacific, kag mga 
kadagatan sang Indonesia kag Pa- 
pua New Guinea. Mga tuna nga panit 
o skipjack kag tambakol (yellowfin) 
ang pangunahon nga nahulik sang 
mga onay. Ang bulto sini ang ginap- 
roseso sang mga tuna cannery sa 
General Santos City. 

Sa nagligad nga mga tuig, na- 
ngin lapnagon ang paggamit sang 
mga payaw (kagamitan nga pinapa- 
lutaw kag nakadisenyo para mag- 
ganyat sang mga isda) para mapa- 
damo ang dakup sang mga onay. Na- 
ngin rason ini sa pagkaubos sang 
mga bata nga isda kag nagakapelig- 
ro nga mga hayop sa dagat nga upod 
sa mga nahulik. Masami man nga 
naimbolbar ang mga daku nga onay 
sa iligal kag wala ginareport nga 
pagpangisda. 

Gagmayan kag medyum-kadaku 
ang kadam-an sa mga onay sa Gene- 
ral Santos City. May ara ini nga 1,690 
nga mga sakayan pangdagat kag na- 
gaempleyo sang 15,500 mamumugon. 
May ara man nga nagaopereyt nga 
16 nga daku kag 18 “supersei- 
ner” (higante) nga ginapanag-iyahan 
sang mga lokal kag dumuluong nga 

kumpanya. Na- 
gasakup ini sang 


230 nga mga sa- 
kayan pangda- 
gat kag naga- empleyo sang 
masobra 2,000 mamumugon. 

Ginapadalagan sang RD Fishing 
Group ang pinakadaku nga operasyon 
sang onay sa syudad. Ginapanag-iya- 
han ini sang pamilya Rivera, nga na- 
gapanag-iya man sang RD Pawnshop 
kag masobra 40 nga iban pang nego- 
syo. Sila man ang isa sa mga nagahari 
sa pulitika sa General Santos, kon sa 
diin nagserbi nga meyor si Ronnel 
Rivera sa nagligad nga siyam ka tuig. 
(Ginbayluhan siya sining 2022 sang 
iya kaalyado nga si Lor Pacquiao, ba- 
yaw ni Manny Pacquiao.) 


Pagpang-ulipon kag pagpanghimulos 
Ginatantya nga ara sa 30% lang 
sang kabilugan nga 17,500 nga ma- 
mumugon sa mga onay residente 
sang syudad. Ang kadam-an naga- 
day-o halin sa nagkalainlain nga may 
baybayon nga prubinsya sang Min- 
danao kag mga isla sa Visayas. 
Kinaandan nagalab-ot sa 6-7 
bulan ang pagpabilin sa lawod sang 
mga mamumugon sang onay. Gina- 
tugutan lang nga magdungka ang 
mga mangingisda pagkatapos sang 
anum ka bulan para magkwenta sang 
mga oras sang trabaho kag kuhaon 
ang ila sweldo. Nagakahulugan ini 
sang madugay nga pagkabulag sa 
pamilya kag pagkahayag sa pabag-o- 
bag-o kag mapintas nga kahimta- 
ngan sang panahon kag mga naga- 
hana nga katalagman sa kadagatan. 
Sa mga panahon nga nagalayag 
kag indi makasweldo ang mga mari- 
nero, napilitan ang ila mga pamilya 
nga mangutang sa tag-iya sang mga 
onay. Indi magnubo sa 1096 ang kina- 


andan nga interes ang ginapapanaog 
diri nga awtomatiko nga ginakaltas sa 
sweldo sang mga mananagat. May pi- 
la ka kaso nga ang nabilin nga pamil- 
ya sang mga mamumugon ginahimo 
nga ulipon sang tag-iya sang onay. 

Nakasandig sa kadamuon sang is- 
da nga nahulik ang ginakita sang isa 
ka onay. Arbitraryo ang pamaagi sang 
pagtalana sini, halin sa pagtimbang 
kag pagkwenta sang bili. Ginabuhin sa 
baligya ang pangbayad sa puhunan 
nga gin-utang para makalayag. Masa- 
mi, ang tag-iya man sang onay ang 
“pinansyer” sang operasyon. Kinaan- 
dan 14% neto nga kita sang onay ang 
nagakadto sa mga mamumugon bilang 
sweldo samtang ang 86% ang “limpyo” 
nga kita nga ginaako sang opereytor. 

Kabahin lang ang nagalab-ot sa 
ginatalana nga minimum nga sweldo 
sa rehiyon ang sweldo sa rehiyon 
ang sweldo sang mga marinero. Ga- 
may na lang ang nabilin diri pagka- 
tapos bayaran ang gin-utang sang 
ila nga mga pamilya. 

Wala sang unyon ang mga mana- 
nagat. Wala sila sang mga benepisyo 
sa ikaayong lawas kag insurance (se- 
guro), bisan pa puno sang problema 
ang ila nga trabaho. Hayagan ang 
pagpatrabaho sang mga menor de 
edad sa mga onay bisan madugay na 
ini nga ginadumilian. Nagapadayon 
man ang iligal nga pagpangisda sa 
kadagatan sang iban nga pungsod bi- 
san pa tuig-tuig may nagakadakpan 
kag nakulong nga mga mananagat sa 
Indonesia kag iban pa nga mga pung- 
sod. Masami ang mga nadakpan gi- 
napabayaan na lang sang ila nga amo 
o kumpanya nga ginatrabahuan. O 

2 mangunguma, iligal nga gin-aresto 


pe ka mangunguma ang gin-aresto pagkatapos tamnan 
sang ebidensya sa ila nga mga balay sa panahon sang elek- 
syon. Gin-aresto si Victoria Tumabiao sang mga elemento sang 
61st IB, Iloilo Provincial Intelligence Unit kag PNP-Leon sa 
sentro sang Barangay Jimog-Gines, Leon, Iloilo sang Mayo 9, 
adlaw sang botohan. Si Tumabiao pollwatcher sang party list nga 
Anakpawis kag lider sang Leon United Peasant Association. 


Sang Mayo 4 gin-aresto sa kaso nga illegal possession of fi- 
rearms si Danilo Hapa, residente sang Sityo Parad, Barangay 
Fabrica, Barcelona, Sorsogon sang mga elemento sang PNP- 
Barcelona kag 31st IB. Si Hapa ang ika-12 biktima sang tanom- 
armas sa Sorsogon. 

Pagpatay. Napatay sa pagpangluthang sang mga elemento 
sang 67th IB sa Sityo Mamparasan, Barangay San Roque, Bislig 
City, Surigao del Sur si Lolong Magallanes sang Mayo 6. Sang 
Abril pa ginaharas si Magallanes sang mga elemento sang inte- 
lidyens kag ginaakusar nga kontak kag tagasuporta sang Bagong 
Hukbong Bayan. 

Pagpanunog. Sang Mayo 13, ginsalakay kag ginsunog sang 
tropa sang 31st IB ang balay ni Adelfa Quiñones sa Barangay 
San Pascual, Casiguran, Sorsogon. Ginpahog man sang mga sul- 
dado si Henry Fusana nga pagabalusan kon may maengkwentro 
sila nga yunit sang hangaway sang banwa sa lugar. [AB] 


Radar, ginbomba 
sang mga gerilya sa Turkey 


GINBOMBA SANG TIKKO (Workers and Pea- 
sants Liberation Army of Turkey o Hukbong 
Manughilway sang mga Mamumugon sang Tur- 
key), armadong pwersa sang TKP-ML (Commu- 
nist Party of Turkey/Marxist-Leninist) ang 
kampo sang pasistang tropa sang Turkish Re- 
public sa rehiyon sang Mennax sa Til Temir 
sang Mayo 17 sang aga. Suno sa report sang 
TKP-ML, naigo sini ang radar sang kampo. 

Ginlunsar ang armadong aksyon kadungan 
sang ika-49 anibersaryo sang pagkamatay sang 
ila nga lider nga si Ibrahim Kaypakkaya. Suno 
pa sa grupo, ginakilala nila nga ang pinaka- 
maayo nga pagdumdom sa pagkamartir sang ila 
lider amo ang aktibo kag malig-on nga paghi- 
makas sa tanan nga patag batuk sa pasistang 
Turkish Republic. 

Nagsaulog sadtong Abril 21 ang TKP-ML 
sang ila nga ika-50 anibersaryo sang pagkatu- 
kod. Sa okasyon nga ini, ginpalig-on sang grupo 
ang ila nga paghiliusa para isulong ang armado 
nga paghimakas. 


Ayudang militar sang US, nagapalawig sa gera sa Ukraine 


G inapasingki kag ginapalawig sang imperyalistang US kag mga alyado sini sa 
sa North Atlantic Treaty Organization (NATO) ang proxy war sini batuk 

sa Russia paagi sa pagbubo sang binilyong dolyar nga kantidad sang armas kag 
ayuda militar. Bangud sa ginabaton nga ayuda militar, nagadugay ang 
gubyerno sang Ukraine nga makigsugilanon pangkalinungan sa Russia para 


hambalan ang pagtapos sang gera. 


pagsuporta sang Ukraine. 
Magkatuwang man sila sa mga 
pungsod nga lakip sa NATO para 
maghatag sang suporta militar sa 
Ukraine. Ang Germany nagpadala 
sang mga tangke baliskad sa polisiya 
sini nga magapadala sang ayuda 


Sang Mayo 10, gin-aprubahan 
sang Kongreso sang US ang $40 
bilyon nga pakete sang ayuda militar 
para sa papet sini nga gubyernong 
Zelensky sa Ukraine. Sa kabilugan, 
nagalab-ot na sa 554 bilyon ang 
ginbubo sang gubyernong Biden sa 
Ukraine umpisa Marso. Mas daku ini 
sang 56 bilyon sa kabilugan nga 
gingasto sang US bilang ayuda 
pangmilitar kag pang-ekonomya sa 
bilog nga kalibutan sang 2019. 

Ang bag-o nga pondo nga ini 
pagagamiton para pangbakal sang 
mga drone, linibo nga misayl nga 
anti-aircraft kag anti-tank, mga 
grenade launcher, riple, pistola, 
masinggan kag shotgun. Pagagamiton 
man ini para pangbakal sang minilyon 
nga bala kag granada, kag mga body 

armor kag helmet. Kadam-an sang 
mga ini himo sang Lockheed Martin 
kag Raytheon, amo man sang BAE 
Systems sang UK. 

Ang nagapadaku nga ayuda 
militar sang US kag NATO klaro nga 
nagapakita sang paglunsar sini sang 
isa ka proxy war sa Ukraine batuk sa 
Russia. Ginapakita ini sa pagkambyo 
sa polisiya sang US: halin 
sa daan nga mga 
pahayag sang “pagbulig 
sa Ukraine”, 
ginadeklarar sang mga 
upisyal sang US nga ang 
tuyo sang ila bulig amo 
nga “waskon ang kusog 
militar sang Russia.” 

Katuwang man sang 
US ang United Kingdom 


militar sa mga gera. 

Madugay na nga ginasulsulan 
sang US ang Russia gamit ang 
Ukraine. Halin 2014, ara sa $300 
milyong ayuda kada tuig ang 
ginatalana sini sa Ukraine para 
armasan kag hanason ang mga 
pwersa militar sang Ukraine, lakip 
ang pasistang Azov Battalion. [as 

